Справаздача аб рабоцебібліятэкі дзяржаўнай установы адукацыі

 ”Нарацкая сярэдняя школа № 1“

за 2023/2024 навучальны год.

Бібліятэка размешчана на другім паверсе школьнага будынка. Займае памяшканне агульнай плошчай 48,9 кв. м.

Капітальны рамонт памяшкання праведзены ў 2008 годзе, касметычны - у ліпені 2023 года.

Арганізуе працу бібліятэкі адзін работнік: бібліятэкар. Бібліятэка працуе па плану, зацверджанаму дырэктарам установы адукацыі.

Рэгулярна праводзіцца камплектаванне кніжнага фонду і фонду падручнікаў. За год паступіла 100 экзэмпляраў мастацкай і метадычнай літаратуры, 967 экзэмпляраў падручнікаў.

Бібліятэчны фонд налічвае (на 01.01.2024) 15115 экзэмпляраў кніг і падручнікаў. Асноўны фонд – 10739 экзэмпляраў, падручнікі – 4376 экзэмпляраў.

У бібліятэцы маецца 2 камп'ютары, з якіх адзін прызначаны

для чытачоў, сканер і прынтар.

Фонд бібліятэкі ўкамплектаваны навукова-папулярнай, даведачнай, метадычнай, мастацкай літаратурай, перыядычнымі выданнямі, а таксама падручнікамі і навучальнымі дапаможнікамі. Маецца фонд медыятэкі.

Рэжым захаванасці фонду выконваецца. Фонд мастацкай літаратуры знаходзіцца ў адкрытым доступе.

Бібліятэчнае абслугоўванне ажыццяўляецца ў адпаведнасці

з ”Палажэннем аб бібліятэцы“. Чытачы атрымліваюць у часовае карыстанне друкаваныя выданні з фонду бібліятэкі, карыстаюцца бібліяграфічным і даведачна-інфармацыйным абслугоўваннем, прымаюць удзел у масавых мерапрыемствах.

Бібліятэка абслужыла 186 навучэнцаў, 31 настаўніка. Усяго чытачоў 217 чалавек.

У бібліятэцы выдзелены наступныя групы чытачоў:

навучэнцы 2-4 класаў – 77 чалавек

навучэнцы 5-9 класаў – 93 чалавекі

навучэнцы 10-11 класаў – 16 чалавек

педагагічныя работнікі – 31 чалавек

На працягу года папаўняюцца алфавітны і сістэматычны каталогі на папяровых носьбітах. Вядзецца праца на аснове праграмнага комплексу ”БиблиоГраф“.

На сайце школы своечасова абнаўляецца інфармацыя аб дзейнасці бібліятэкі.

У бібліятэцы аформлены інфармацыйныя стэнды: ”2024 - Год якасці“, ”Лепшыя чытачы“, ”Сябруем з кнігай“, ”Кнігі - юбіляры“.

На працягу навучальнага года пастаянна дзейнічалі кніжныя выстаўкі ”Наша спадчына“, ”Чытаем па – беларуску“, ”У свеце чароўных казак“, ”Ведай свае правы і абавязкі“, ”Беларусь мая, родны край“, ”Дзяржаўныя сімвалы Рэспублікі Беларусь“.

На працягу навучальнага года былі арганізаваны 52 выстаўкі: 51 кніжная выстаўка да памятных дат, падзей і святаў, юбілеяў пісьменнікаў, і адна выстаўка дзіцячых малюнкаў ”Мой любімы казачны герой“.

Праведзены наступныя мерапрыемствы : ”Віртуальнае падарожжа па сталіцах беларускага пісьменства“ прэзентацыя да Дня беларускага пісьменства, ”Бібліятэка – наш кніжны дом“ экскурсія па  бібліятэцы для навучэнцаў першых класаў, ”Ты прыйшоў у бібліятэку“ пасвячэнне ў чытачы навучэнцаў другога класа, “Незвычайныя будынкі бібліятэк свету” віртуальнае падарожжа да Міжнароднага дня школьных бібліятэк, ”Формула здароўя“ пазнавальная гутарка, “Мы – паліглоты” віктарына-прэзентацыя,”Блакадны Леніград“ прэзентацыя, ”Беражыце жаваранка…“ экалагічны конкурс, ”Скарбы роднай мовы“ конкурс чытачоў вершаў пра родную мову,“23 лютага – дзень сапраўдных мужчын” прэзентацыя да Дня абаронцаў Айчыны, ”Свята ветлівасці і дабра“ гульня-віктарына,”Канстытуцыя – галоўны закон краіны“ інфармацыйная гадзіна, ”Знаёмцеся – буктрэйлер“ прэзентацыя,”Пых“ пастаноўка беларускай народнай казкі (лялечны тэатр), ”Сімволіка нашай краіны“ віктарына, ”Скажы тытуню – НЕ! “ гутарка, ”Сябруйце з кнігай з малых гадоў“ гучныя чытанні, ”Цікавыя і невядомыя рэчы ў сялянскай хаце“ пазнавальная гутарка, ”Калі бабулі і дзядулі былі маленькія“ экскурсія-падарожжа па кніжнаму фонду, ”Свадзьба – жанідзьба: прыкметы, традыцыі“ фальклорныя пасядзелкі, ”Твая будучая прафесія“ гутарка, ”Быць патрыётам сваёй краіны“ урок мужнасці, ”Кніжны скарб для вялікіх і маленькіх“ час цікавай інфармацыі, ”Падарожжа па беларускіх народных казках“ літаратурны конкурс, ”Беларускія касманаўты“ прэзентацыя.